



[image: ]
	VENTSPILS VALSTSPILSĒTAS PAŠVALDĪBAS DOME

	Jūras iela 36, Ventspils, LV3601, Latvija, tālr.: 63601100, e-pasts: dome@ventspils.lv, www.ventspils.lv



SAISTOŠO NOTEIKUMU PROJEKTS 

Ventspilī

2026. gada ___. _____________					Nr. 
								(protokols Nr.____; _____§)


Grozījumi Ventspils valstspilsētas pašvaldības domes 2024. gada 19. decembra saistošajos noteikumos Nr. 30 “Ventspils valstspilsētas pašvaldības līdzdalības budžeta nolikums”

						Izdoti saskaņā ar Pašvaldību likuma
61. pantu

Izdarīt Ventspils valstspilsētas pašvaldības domes 2024. gada 19. decembra saistošajos noteikumos Nr. 30 “Ventspils valstspilsētas pašvaldības līdzdalības budžeta nolikums” (Latvijas Vēstnesis, 2025, Nr. 3) šādus grozījumus:
1. Izteikt 6.4. apakšpunktu šādā redakcijā:
“6.4. Projekta rezultāts ir publiski pieejams (teritorija un infrastruktūra nav norobežota ar žogiem, barjerām, būvēm vai citiem vides vai infrastruktūras elementiem) iedzīvotājiem vismaz 10 gadus;”;
2. Izteikt 6.7. apakšpunktu šādā redakcijā:
“6.7. Projekta ideja un koncepts nav pretrunā ar Pašvaldības teritorijas attīstības plānošanas dokumentiem vai citiem tiesību aktiem, Pašvaldības iepriekš realizētiem konkrētās publiskās ārtelpas teritorijas izveides un labiekārtošanas risinājumiem, un atbilst Pašvaldības publiskās ārtelpas estētiskajiem, funkcionālajiem, sociālajiem, kultūrvēsturiskajiem un ekonomiskajiem aspektiem;”;
3. Izteikt 6.10. apakšpunktu šādā redakcijā:
“6.10. Projektam jāparedz pilnīga tā realizācija, tas ir, realizējot Projektu, tam jābūt pilnībā pabeigtam ar iespēju to ekspluatēt atbilstoši plānotajai funkcijai;”;
4. Papildināt ar 6.13. un 6.14. apakšpunktu šādā redakcijā:
“6.13. ja Projekts tiek īstenots citai personai piederošā īpašumā, Pašvaldība nodrošina Projekta ietvaros izveidotās infrastruktūras tehniskā stāvokļa uzturēšanu un atbilstību drošības prasībām. Teritorijas īpašnieks nodrošina infrastruktūras teritorijas ikdienas uzturēšanu un sakopšanu, tostarp tīrību un atkritumu savākšanu;
6.14. finansējumu nevar piešķirt Projektam, kuru paredzēts īstenot nekustamajā īpašumā vai viena nekustamā īpašuma funkcionāli vienotā teritorijā (izņemot Pilsētas pludmales, Jūrmalas/Enkuru parka, Staldzenes pludmales, Pārventas Mežaparka teritorijas, teritoriju, kuru šķērso Mazbānīša sliežu ceļš, peldvietas teritoriju pie Ventas Ābolu ielas galā, teritoriju apkārt Būšnieku ezeram), kurā divos iepriekšējos līdzdalības budžeta konkursos jau apstiprināts Projekts, izņemot gadījumu, ja attiecīgajā līdzdalības budžeta plānošanas vienībā nav iesniegts neviens cits Nolikuma prasībām atbilstošs Projekta pieteikums.”;
5. Aizstāt 8. punktā vārdu “oktobrim” ar vārdu “aprīlim”;
6. Izteikt 11.1. apakšpunktu šādā redakcijā:
“11.1. izvērtēt Konkursam iesniegto Projekta pieteikumu atbilstību Nolikumā noteiktajiem atbilstības kritērijiem, noteikt uz balsošanu iedzīvotājiem virzāmos Projektus un apstiprināt to īstenošanai nepieciešamā prognozējamā finansējuma apmēru, kā arī izskatīt balsošanas rezultātu kopsavilkumu Nolikuma 25. punktā minētā lēmuma sagatavošanai;”;
7. Izteikt 11.5. apakšpunktu šādā redakcijā:
“11.5. tiesības rosināt Projekta apjoma samazināšanu vai pārskatīšanu gadījumos, kad Projekta īstenošanas izmaksas pārsniedz pieļaujamo vai pieejamo finansējumu, ja Projekta iesniedzējs Projekta pieteikumā ir atzīmējis, ka Projekts var tikt īstenots nepilnā apjomā;”;
8. Papildināt ar 11.7. apakšpunktu šādā redakcijā:
“11.7. ja pēc Projektu noteikšanas par īstenojamiem un iedzīvotāju balsošanas noslēgšanās kādā no Nolikuma 4. punktā minētajām līdzdalības budžeta plānošanas vienībām (teritorijām) veidojas neizmantots līdzdalības budžeta finansējuma atlikums, Konkursa komisija var rosināt Pašvaldības izpilddirektoram novirzīt minēto finansējumu Projekta īstenošanai otrā līdzdalības budžeta plānošanas vienībā (teritorijā), ievērojot iedzīvotāju balsojuma rezultātus.”;
9. Izteikt 24. un 25. punktu šādā redakcijā:
“24. Gadījumā, kad Projekts paredz ieguldījumus citas publiskas personas vai privātpersonas īpašumā, tad šāds Projekts par īstenojamu var tikt atzīts tikai gadījumā, ja Pašvaldība ar īpašuma īpašnieku ir noslēgusi vienošanos, kas paredz Pašvaldības tiesības īpašumā īstenot Projektu un lietot īpašumu Projekta rezultātā izveidotās infrastruktūras tehniskā stāvokļa un atbilstības drošības prasībām nodrošināšanai, kā arī īpašnieka pienākumu nodrošināt Projekta rezultātā izveidotās infrastruktūras publisku pieejamību, infrastruktūras un teritorijas ikdienas uzturēšanu, tostarp tīrību un atkritumu savākšanu.
25. Pēc iedzīvotāju balsojuma noslēguma Konkursa komisija apstiprina konkursa rezultātus. Pamatojoties uz Konkursa komisijas lēmumu, Pašvaldības izpilddirektors izdod rīkojumu par Projektu īstenošanas uzsākšanu, nosakot atbildīgo institūciju par Projekta īstenošanu.”;
10. Papildināt ar 27.1 un 27.2 punktu šādā redakcijā:
“27.1 Ja kārtējā gada laikā apstiprināto Projektu īstenošanai piešķirtais līdzdalības budžeta finansējums netiek pilnībā apgūts, Pašvaldība var neapgūto finansējuma atlikumu pārnest uz nākamo gadu un izmantot to kā finanšu rezervi to Projektu īstenošanas gaitā radušos neparedzētu izmaksu segšanai, kuri apstiprināti attiecīgajā kārtējā gadā.
27.2 Ja apstiprinātais Projekts netiek īstenots divu gadu laikā objektīvu apstākļu dēļ vai Projekta īstenošanas izmaksas ir palielinājušās par vairāk nekā 10 procentiem, Pašvaldības izpilddirektors, pamatojoties uz atbildīgās institūcijas izvērtējumu, var pieņemt lēmumu par Projekta īstenošanas izbeigšanu.”;
11. Izteikt 2. pielikumu jaunā redakcijā (pielikums).


Domes priekšsēdētājs 								J. Vītoliņš


Pielikums
Ventspils valstspilsētas pašvaldības domes
2026. gada __.______
saistošajiem noteikumiem Nr. __

“2. pielikums
Ventspils valstspilsētas pašvaldības domes 19.12.2024. saistošajiem noteikumiem Nr. 30

Īpašnieka saskaņojuma un apliecinājuma paraugs
Ar šo īpašuma ________ ielā ____ (Nr.), Ventspilī, ar kadastra apzīmējumu __________________ (turpmāk – Īpašums) īpašnieks* _____________ (vārds, uzvārds un personas kods/juridiskas personas nosaukums un reģistrācijas numurs), neiebilst un saskaņo, ka projekta iesniedzējs ___________________ (vārds, uzvārds un personas kods/juridiskas personas nosaukums un reģistrācijas numurs) iesniedz Ventspils valstspilsētas pašvaldības līdzdalības budžeta konkursā projektu_____________(projekta nosaukums), kuru plānots īstenot man/juridiskai personai _______(juridiskās personas nosaukums) piederošajā Īpašumā.
Ar šo Īpašuma īpašnieks apliecina, ka:
1. Ventspils valstspilsētas pašvaldības institūcijām būs brīva piekļuve Īpašumam projekta īstenošanai, kā arī projekta rezultātā izbūvētās infrastruktūras apsekošanai, tehniskā stāvokļa uzturēšanai un atbilstības drošības prasībām nodrošināšanai;
1. projekta rezultātā Īpašumā izbūvētā infrastruktūra būs publiski brīvi pieejama iedzīvotājiem vismaz 10 gadus no tās pieņemšanas ekspluatācijā;
1. nepasliktinās apstākļus projekta ietvaros izbūvētās infrastruktūras ekspluatācijai;
1. projekta atbalsta gadījumā noslēgs līgumu ar Ventspils valstspilsētas pašvaldību par pašvaldības tiesībām Īpašumā īstenot projektu, nododot Ventspils valstspilsētas pašvaldībai patapinājumā Īpašuma daļu, kas nepieciešama projekta īstenošanai un infrastruktūras tehniskā stāvokļa uzturēšanai un atbilstības drošības prasībām nodrošināšanai, līgumā ietverot īpašnieka pienākumu nodrošināt publisko pieejamību projekta rezultātā izveidotajai infrastruktūrai, infrastruktūras un Īpašuma teritorijas ikdienas uzturēšanu, tostarp tīrību un atkritumu savākšanu.
*kopīpašuma gadījumā saskaņojums nepieciešams no visiem kopīpašniekiem
Datums __________________
	 
	 
	 

	(vārds, uzvārds, juridiskām personām - arī amats)
	 
	(paraksts)



Personas datu pārzinis ir Ventspils valstspilsētas pašvaldības iestāde “Ventspils domes administrācija” (turpmāk – Ventspils domes administrācija), Jūras iela 36, Ventspils, datu apstrādes mērķis – projekta pieteikuma izskatīšana, pamatojums – Pašvaldību likuma 60. pants un Ventspils valstspilsētas pašvaldības domes 2024. gada 19. decembra saistošo noteikumu Nr. 30 “Ventspils valstspilsētas pašvaldības līdzdalības budžeta nolikums” 15. punkts. Papildu informācija par personas datu apstrādi pieejama tīmekļvietnē https://www.ventspils.lv/privatuma-politika/ vai klātienē Ventspils domes administrācijā.”



Domes priekšsēdētājs                     	                                                           J. Vītoliņš

